Бојчинско културно лето
Бојчинско културно лето је културно-уметнички фестивал који се одржава од 2009. године, сваког викенда, и траје 5 месеци, од почетка маја до краја септембра. Манифестација се одржава на отвореној летњој сцени у Бојчинској шуми, Прогару, у општини Сурчин.
Програм се састоји од поетских вечери, позоришних представа, музичких концерата, на којима се изводи народна музика, рок, поп, фадо, џез и класична музика. Изводе се и други облици сценске делатности. У организацији манифестације учествује и велики број волонтера. Улаз на Бојчинско културно лето, за сваки програм је бесплатан, док посетиоци могу да дају добровољни прилог. За време одржавања манифестације, посетиоцима су на располагању трим стаза, вожња фијакером и јахање.
Организатор манифестације је Установа културе- Културни центар Сурчин у сарадњи са општином Сурчин и градом Београдом. Манифестација је покренута са идејом да, комбинујући туризам и културу унапреди и обогати живот становника и туриста општине Сурчин.

Музички програм Бојчинског културног лета 

Поред гитаријаде која је одржана фестивала 2012. године, на Бојчинском културном лету насупали су познати извођачи, као што су Ју Група, Звонко Богдан, Валентино, Легенде, Галија, Неверне бебе, Бајага и Инструктори и многи други.

Музички програм Бојчинског културног лета 2009. године

Музички програм Бојчинског културног лета 2010. године

Музички програм Бојчинског културног лета 2013. године

Музички програм Бојчинског културног лета 2015. године

Музички програм Бојчинског културног лета 2016. године

Музички програм Бојчинског културног лета 2017. године

Види још 
 Бојчинска шума
 Прогар
 Градска општина Сурчин

Референце

Спољашње везе 

 Културни Центар Сурчин
 Општина Сурчин

Српски музички фестивали
Туризам у Београду
Култура у Сурчину
Музичке манифестације у Београду